b'\n_START_ARTICLE_\nBrewster F2A Buffalo\n_START_SECTION_\nZa\xc4\x8detek proizvodnje\n_START_PARAGRAPH_\nBrewster je s svojim modelom Buffalo v za\xc4\x8detku tridesetih let 20. stoletja zmagal na nate\xc4\x8daju za prvo enokrilno lovsko letalo za Vojno mornarico ZDA in premagal konkuren\xc4\x8dno podjetje Grumman, ki je na nate\xc4\x8daju sodelovalo z letalom F4F Wildcat. Kljub temu se je kmalu izkazalo, da je Buffalo veliko slab\xc5\xa1e letalo kot Wildcat, zaradi \xc4\x8desar so za\xc4\x8deli Ameri\xc4\x8dani kmalu izdelovati tudi tega lovca.\n_START_SECTION_\nLetalne sposobnosti\n_START_PARAGRAPH_\nLetalo je bilo \xc5\xbee ob vstopu v vojno prepo\xc4\x8dasno in premalo okretno, kar se je \xc5\xa1e posebej izkazalo v zra\xc4\x8dnih dvobojih z izjemno okretnimi japonskimi lovci. Pre\xc5\xa1ibek motor je letalu tudi onemogo\xc4\x8dal dose\xc4\x8di velike vi\xc5\xa1ine, k temu pa je dodatno pripomogla velika masa letala._NEWLINE_Edina dr\xc5\xbeava, ki je Buffala dobro izkoristila, je bila Finska, ki je letalo uporabljala skozi celotno vojno. Z njim so leteli nekateri najbolj\xc5\xa1i finski letalski asi.'